《太极拳论》注释 - 山东省国术馆太极者，无极而生；
动静之机，阴阳之母也。
太，大也；甚也。极者，中也，至也；又穷也；枢纽根㭽之谓。阴阳生于太极，为万物之根本；而太极拳则为各拳之领袖也。此拳重在锻炼精神。运劲作势，纯任自然，不偏不倚，不拘形式。以虚无为本，而包络万象。故曰太极。太极本无极，处处分阴阳虚实；故名之曰太极。然初学者，就有形之姿式，入手学习，久之着熟；然后懂劲，融会贯通，始能入于神化之境。机者，巧也，又枢机也。夫动静无端，阴阳无始，当行功时，中心泰然，抱元守一，未尚不静。神明不测，有触即发，未尚不动。于动时，存静意。于静中，寓动机。一静一动，合乎自然。此太极拳之所以妙也。
动之则分，静之则合。
不动时，浑然一太极。如微动，则阴阳分焉。其静的姿式；虽无痕迹可指，然阴阳虚实，已具其中。故曰静之则合，而功重在虚静。虚则无所不容；静则无所不应。学者务须详察领会，自无不如意也。
无过不及，随曲就伸
。
过，逾也。不及，未至也。就，即也。过与不及，皆为失中。与人相接之时，随彼之动而动；彼曲我伸，彼伸我曲。与之密合，不丢不顶。以中为主，自无不合。初学此拳者每失之过迨，稍动劲，则每失之不及。学者宜审慎之。
人刚我